stanford-oval/wikipedia huggingface dataset:
อวตาร (แฟรนไชส์)
ผลตอบรับ > การทำรายได้

ภาพยนตร์ภาคแรก อวตาร ทำเงินไป 2.9 ล้านดอลลาร์สหรัฐทั่วโลก และเป็นภาพยนตร์ที่ทำเงินสูงสุดทั่วโลก ภาพยนตร์ภาคที่สอง วิถีแห่งสายน้ำ ทำเงินไป 2.350 ล้านดอลลาร์สหรัฐทั่วโลก และเป็นภาพยนตร์ที่ทำเงินเป็นอันดับที่ 3 ของโลก
| ภาพยนตร์ | วันออกฉาย | รายได้รวม> อเมริกาเหนือ | รายได้รวม> นอกอเมริกา | รายได้รวม> ทั่วโลก | อันดับบ็อกซ์ออฟฟิศ> อเมริกาเหนือ | อันดับบ็อกซ์ออฟฟิศ> ทั่วโลก | ทุนสร้าง |
| --- | --- | --- | --- | --- | --- | --- | --- |
| อวตาร | 18 ธันวาคม 2009 | $785,221,649 | $2,137,696,265 | $2,922,917,914 | 4 | 1 | 237 ล้านดอลลาร์สหรัฐ |
| อวตาร: วิถีแห่งสายน้ำ | 16 ธันวาคม 2022 | $620,580,771 | $1,496,000,000 | $2,350,000,000 | 23 | 10 | 350-460 ล้านดอลลาร์สหรัฐ |
| รายได้รวม | รายได้รวม | $1,405,802,420 | $3,633,696,265 | $5,039,498,685 | 21 | 13 | $1.337–1.447 billion |
ผลตอบรับ > คำวิจารณ์

| Film | Critical> Rotten Tomatoes | Critical> Metacritic | Public> CinemaScore | Public> PostTrak |
| --- | --- | --- | --- | --- |
| อวตาร | 82% (337 บทวิจารณ์) | 83 (35  บทวิจารณ์) | A | — |
| อวตาร: วิถีแห่งสายน้ำ | 77% (395 บทวิจารณ์) | 67 (68 บทวิจารณ์) | A | 91% |
ผลตอบรับ > รางวัลที่ได้รับ

ภาพยนตร์ภาคแรก อวตาร ชนะรางวัล Academy Awards ในสาขา Art Direction, Cinematography, และ Visual Effects, ขณะมีสาขาที่ได้รับการเสนอชื่อเข้าชิง ได้แก่ Picture, Director, Film Editing, Original Score, Sound Editing, และ Sound Mixing.
ภาพยนตร์อวตาร: วิถีแห่งสายน้ำ ชนะรางวัล Academy Awards ในสาขา Visual Effects ขณะมีสาขาที่ได้รับการเสนอเข้าชิงใน Academy Awards สาขา Art Direction, และ Visual Effects,  Picture, Director
| Category> Category.Category | 82nd Academy Awards> อวตาร | 95th Academy Awards> อวตาร: วิถีแห่งสายน้ำ |
| --- | --- | --- |
Picture: เสนอชื่อเข้าชิง
| Director | เสนอชื่อเข้าชิง |  |
| Art Direction | ชนะ | เสนอชื่อเข้าชิง |
| Cinematography | ชนะ |  |
| Editing | เสนอชื่อเข้าชิง |  |
| Score | เสนอชื่อเข้าชิง |  |
Sound: เสนอชื่อเข้าชิง
| Sound Editing | เสนอชื่อเข้าชิง | ตัดสิทธิ์ |
Visual Effects: ชนะ
เพลงประกอบ

อวตาร: เพลงประกอบภาพยนตร์ ประพันธ์โดย เจมส์ ฮอร์เนอร์ และวางจำหน่าย วันที่ 15 ธันวาคม 2009 โดย Atlantic Records และ Fox Music.
อวตาร: วิถีแห่งสายน้ำ (เพลงประกอบ) ประพันธ์โดย ไซมอน แฟรงเลน และวางจำหน่าย วันที่ 15 ธันวาคม 2022 โดย Hollywood Records.
เพลงประกอบ > ซิงเกิลโปรโมท

"ไอซียู (ธีมฟรอมอวตาร) - ฉันเห็นเธอ (เพลงประกอบอวตาร)  ขับร้องโดย เลโอนา ลูวิส
"นอตติงอิสลอสต์ (ยูกิฟมีสเตรนจ์) - ไม่จางหาย (เธอมอบพลัง)" ขับร้องโดย เดอะวีกเอนด์
สื่ออื่น ๆ > วิดีโอเกม

| ชื่อ | รายละเอียด |
| --- | --- |
อวตาร: เดอะเกมส์  (Avatar: The Game) วันที่เปิดตัวครั้งแรก: ทั่วโลก: ธันวาคม 1, 2009: ปีที่เปิดตัวโดยเครื่องเล่นเกม: 2009 – ไมโครซอฟท์ วินโดวส์, นินเท็นโด ดีเอส, เพลย์สเตชัน 3, เพลย์สเตชัน พอร์เทเบิล, วี (เครื่องเล่นเกม), เอกซ์บอกซ์ 360 , ไอโฟน 2010 – ไอแพด, แอนดรอยด์  พัฒนาและจัดจำหน่าย โดย ยูบิซอฟต์
อวตาร: เดอะเกมส์  (Avatar: The Game) วันที่เปิดตัวครั้งแรก: ทั่วโลก: ธันวาคม 1, 2009: หมายเหตุ: ทำหน้าที่เป็นภาคต้นก่อนภาพยนตร์, นำแสดงโดย ซิกัวร์นีย์ วีเวอร์, สตีเฟน แลง, มิเชลล์ ราดรีเกซ, และ จิโอวานนี ริบิซี รับบทเดียวกันกับในภาพยนตร์.  การแคสติ้งและอัดเสียงสำหรับ  อวตาร: เดอะ เกม ควบคุมการพากย์โดย Blindlight  เกมยิงมุมมองบุคคลที่สาม, เกมแอ็กชันผจญภัย  วิดีโอเกมถูกประกาศว่าไม่เกี่ยวข้องกับจักรวาลอีกต่อไปในปี 2023 โดย โจชัว อิซโซ   
อวตาร: แพนดอราผงาด (Avatar: Pandora Rising) วันที่เปิดตัวครั้งแรก: อเมริกา: มกราคม 22, 2020: ปีที่เปิดตัวโดยเครื่องเล่นเกม: 2020 –  ไอโอเอส, แอนดรอยด์
อวตาร: แพนดอราผงาด (Avatar: Pandora Rising) วันที่เปิดตัวครั้งแรก: อเมริกา: มกราคม 22, 2020: หมายเหตุ: พัฒนาโดย Scopely  เกมเคยถูกปล่อยในบางพื้นที่แต่ไม่ได้ปล่อยเล่นอย่างเป็นทางการ  เกมวางแผนแบบเรียลไทม์  11 กุมภาพันธ์ 2022 Scopely ประกาศว่าเกมจะละจากการสร้างและเซิร์ฟเวอร์ถูกปิดลงในวันที่ 4 เมษายน 2022.   
อวตาร: พิกัดเร้นดวงดาว (Avatar: Reckoning) วันที่เปิดตัวครั้งแรก: ทั่วโลก: 2023: ปีที่เปิดตัวโดยเครื่องเล่นเกม: 2023 – ไอโอเอส, แอนดรอยด์
อวตาร: พิกัดเร้นดวงดาว (Avatar: Reckoning) วันที่เปิดตัวครั้งแรก: ทั่วโลก: 2023: หมายเหตุ: พัฒนาโดย Archosaur Games  จัดจำหน่ายโดย Level Infinite  เกมมือถือ เกมออนไลน์แบบผู้เล่นจำนวนมาก  เกมเล่นตามบทบาท เกมยิงมุมมองบุคคลที่สาม   
อวตาร: พรมแดนแห่งแพนดอรา (Avatar: Frontiers of Pandora) วันที่เปิดตัวครั้งแรก: ทั่วโลก: 7 ธันวาคม 2023: ปีที่เปิดตัวโดยเครื่องเล่นเกม: 2023  – ไมโครซอฟท์ วินโดวส์, เพลย์สเตชัน 5, Xbox Series X/S, สตาเดีย, และ Amazon Luna.
อวตาร: พรมแดนแห่งแพนดอรา (Avatar: Frontiers of Pandora) วันที่เปิดตัวครั้งแรก: ทั่วโลก: 7 ธันวาคม 2023: หมายเหตุ: บอกเล่าเรื่องราวในจักรวาลภาพยนตร์อวตาร ภาคแรก และระหว่างนาทีที่ 8 และ นาทีที่ 9 ของ อวตาร: วิถีแห่งสายน้ำ
สื่ออื่น ๆ > นิยาย

หลังจากการฉายของอวตาร เจมส์ แคเมรอน ตั้งใจจะเขียนนิยายภาพที่สร้างจากภาพยนตร์ "ผมอยากบอกเล่าเรื่องราวของหนัง" แต่ มีหลายอย่างที่ลึกซึ้งเกี่ยวกับรายละเอียดเรื่องราวมากมายที่เราไม่มีเวลาจะอธิบาย"
ในปี 2013,แผนนี้ถูกแทนที่ด้วยการประกาศนวนิยายใหม่สี่เล่มที่ตั้งขึ้นใน "จักรวาลขยายอวตาร" ซึ่งเขียนโดยสตีเวน โกลด์ หนังสือมีกำหนดจัดพิมพ์โดย Penguin Random House แม้ว่าตั้งแต่ปี 2017 จะไม่มีการอัปเดตชุดหนังสือที่วางแผนไว้ แต่ใน กรกฎาคม 2022 นิยายภาพเรื่องแรกจากแฟรนไชน์ก็ได้รับการประกาศ อวตาร: เหนือนภา (Avatar: The High Ground)
| ชื่อ | วันจำหน่าย | เหมาะสำหรับ | ประเภทงาน | อ้างอิง |
| --- | --- | --- | --- | --- |
| อวตาร: เหนือนภา (Avatar: The High Ground) | 6 ธันวาคม, 2022 – 10 มกราคม 2023 | ผู้อ่านทุกวัย | นวนิยายภาพ |  |
 สร้างจากบทภาพยนตร์ต้นฉบับของเจมส์ แคเมรอน ก่อนที่จะเป็น อวตาร: วิถีแห่งสายน้ำ ทำหน้าที่บอกเล่าเรื่องราวก่อนและระหว่างช่วง 1 ปีก่อนเรื่องราวในภาพยนตร์  เขียนเรื่องโดย Sherri L. Smith and Augustin Padilla  วาดภาพโดย Guilherme Balbi, Michael Altiyeh, Wes Dzioba, Michael Angel Ruiz, Diego Galindo, George Quadros, Gabriel Guzman, DC Alonso  จัดจำหน่าย โดย Dark Horse Comics และ Penguin Random House  มีสามฉบับ เล่มที่ 1, วางจำหน่าย 6 ธันวาคม 2022  เล่มที่ 2, วางจำหน่าย 10 มกราคม 2023  เล่มที่ 3, วางจำหน่าย 10 มกราคม 2023  ระหว่างกระบวนการพัฒนาภาคต่ออวตารทั้ง 4 ภาค มีหลายไอเดียมากมายและเรื่องราวที่ถูกขีดเขียนและสนทนาแลกเปลี่ยน มีอยู่หนึ่งเรื่องราวต้นฉบับที่ไม่ได้ไปต่อในฐานะภาคต่อ ซึ่งเป็นของเจมส์ แคเมรอน—"เหนือนภา." แคเมรอนได้กล่าวถึงสิ่งที่เขาเขียนให้กับสำนักพิมพ์ และถูกดัดแปลงให้เป็นนวนิยายภาพ โดยจะบอกเล่าเรื่องราวในช่วงระหว่าง นาทีที่ 8 และ นาทีที่ 9 ใน อวตาร: วิถีแห่งสายน้ำ
สื่ออื่น ๆ > หนังสือ

งานศิลป์แห่งอวตาร หนังสือเกี่ยวกับงานสร้างภาพยนตร์ วางจำหน่าย วันที่ 30 พฤศจิกายน 2009 โดย Abrams Books.
The World of Avatar: การสำรวจด้วยภาพ เป็นหนังสือที่เฉลิมฉลอง สำรวจ และอธิบายถึงโลกอันน่าอัศจรรย์ของแพนดอรา วางจำหน่าย วันที่ 31 พฤษภาคม 2022, โดย DK Books ลิขสิทธิ์จัดจำหน่ายในประเทศไทยโดย สำนักพิมพ์: วารา
งานศิลป์แห่งอวตาร วิถีแห่งสายน้ำ พาสำรวจเบื้องหลังสุดพิเศษในการสร้างและกระบวนการความคิดสร้างสรรค์ในภาพยนตร์ อวตาร: วิถีแห่งสายน้ำ วางจำหน่าย วันที่ 16 ธันวาคม 2022 โดย DK Books
อวตาร วิถีแห่งสายน้ำ พจนานุกรมภาพถ่าย คือ หนังสือภาพที่แสดงตัวละคร ยานพาหนะ อาวุธ สถานที่ และอื่น ๆ จากในภาพยนตร์ อวตาร: วิถีแห่งสายน้ำ พร้อมทั้งรายละเอียดสุดพิเศษที่น่าตื่นตา วางจำหน่าย วันที่ 16 ธันวาคม โดย DK Books
สื่ออื่น ๆ > โชว์สด

โทรุก เดอะ เฟิสต์ ไฟลท์ เป็นการแสดงโชว์ที่สร้างจาก คณะโชว์เซิร์ค ดู โซเลย์ของมอนทรีอัลที่เปิดแสดงระหว่าง ธันวาคม 2015 และ มิถุนายน 2019 สร้างจาก ภาพยนตร์อวตาร ทำหน้าที่เป็นปฐมบทของจักรวาล โดยตั้งเรื่องราวที่อดีตของแพนดอราที่มีคำทำนายเกี่ยวกับมหันตภัยร้ายที่หวังคุกคามต้นไม้แห่งจิตวิญญาณและภารกิจของเอ็นตู โทรุคมัคโตตนแรก เพื่อโทเท็มในเผ่าที่ต่างกันมากมาย และสร้างเป็นสังคมที่อยู่ร่วมกันอย่างมีความสุข ผู้ชมสามารถดาวน์โหลดแอพเพื่อที่จะได้มีส่วนรวมในการแสดงโชว์ ในวันที่ 18 มกราคม มันถูกประกาศในเฟซบุ๊คว่า การถ่ายทำสำหรับดีวีดีได้เสร็จสิ้นและกำลังอยู่ในขั้นของการตัดต่อ
สื่ออื่น ๆ > นิทรรศการ

อวตาร: นิทรรศการคือนิทรรศการท่องเที่ยวที่สร้างจากภาพยนตร์ เปิดให้เข้าชมในเมือง เฉิงตู ประเทศจีน ในวันที่ 1 พฤษภาคม 2021 และปิดลงในวันที่ 31 ธันวาคม 2021. นิทรรศการกำลังจะมีทัวร์รอบเอเชียในอนาคตแต่ถูกหยุดลง
สื่ออื่น ๆ > เครื่องเล่นในสวนสนุก

ในปี 2011 แคเมรอน, ไลต์สตอร์มเอนเตอร์เทนเมนต์ และ ทเวนตีเฟิสต์เซนจูรีฟอกซ์ได้เข้าร่วมข้อตกลงพิเศษกับวอลท์ ดิสนีย์ คอมพานี่ ให้จัดเครื่องเล่นใน ดิสนีย์พาร์ก, เอ็กซ์พีเรียนซ์แอนด์โปรดักส์ ทั่วทุกมุมโลก, รวมไปถึงตีมหลักสำหรับ ดิสนีย์แอนิมอลคิงดอม ใน Lake Buena Vista, Florida. พื้นที่ดังกล่าวรู้จักกันในชื่อ แพนดอรา – เดอะเวิลด์ออฟอวตาร, เริ่มเปิดให้เข้าชม 27 พฤษภาคม 2017.
ตีมหลักถูกตั้งให้อยู่ในช่วงอนาคตหลายรุ่นหลังภาพยนตร์และประกอบไปด้วยสองเครื่องเล่น Avatar Flight of Passage และ Na'vi River Journey.
ปี 2023 บ็อบ ไอเกอร์ ประกาศว่าจะมีการเปิดเครื่องเล่นใหม่ในดิสนีย์แลนด์ โดยจะมีจุดเชื่อมโยงกับภาพยนตร์ในอนาคตของแฟรนไชน์ เช่นเดียวกับเครื่องเล่นก่อนหน้า ชื่อว่า อวตาร ดิ เอ็กซ์เพเรนท์
ข้อพิจารณาด้านวัฒนธรรม

กลุ่มชนพื้นเมืองบางกลุ่มทั่วโลกรวมถึงชนพื้นเมืองอเมริกันบางคนเรียกร้องให้คว่ำบาตรแฟรนไชส์เนื่องจากการจัดการวัฒนธรรมพื้นเมืองและการจัดสรรวัฒนธรรมแบบ "ไม่เข้าใจ" ภาพยนตร์อวตาร ทั้งสองเรื่องได้รับการวิพากษ์วิจารณ์ถึงการคัดเลือกนักแสดงผิวขาวและไม่ใช่ชนพื้นเมืองหลายคนในบทบาทของคนพื้นเมืองต่างดาว แคเมรอนกล่าวว่าเขาพยายามหลีกหนีจากเรื่องเล่าของผู้กอบกู้ผิวขาว ภาพยนตร์ชุดนี้ถูกวิจารณ์ว่า "ทำให้การล่าอาณานิคมเป็นไปอย่างโรแมนติก" และนำเสนอภาพคนพื้นเมืองที่เป็นแบบเหมารวมตามมุมมองเดี่ยว.
แคเมรอนยังเผชิญกับคำวิจารณ์สำหรับความคิดเห็นที่เกิดขึ้นหลังจากภาพยนตร์เรื่องแรกออกฉาย ในปี 2010 แคเมรอนและนักแสดง Avatar สนับสนุนชาว Xingu ในการต่อต้านการสร้างเขื่อนเบโลมอนเต ประเทศบราซิล ในปี 2012 คาเมรอนกล่าวว่า อวตาร เป็นการเล่าเรื่องประวัติศาสตร์ของอเมริกาเหนือและใต้ในยุคอาณานิคมตอนต้น “ด้วยความขัดแย้งและการนองเลือดระหว่างผู้รุกรานทางทหารจากยุโรปและชนพื้นเมือง”
แหล่งข้อมูลอื่น

เว็บไซต์ทางการ
วังแห่งชาติ (ดูชานเบ)

| วังแห่งชาติ |
| --- | --- |

th
ข้อมูลทั่วไป
สถานะ: ใช้งาน
ที่ตั้ง: ถนนชีรินชอ ชอเตมือร์ นครดูชานเบ ประเทศทาจิกิสถาน
พิกัด: 38°34′34″N 68°46′43″E﻿ / ﻿38.57611°N 68.77861°E﻿ / 38.57611; 68.77861
ผู้เช่าในปัจจุบัน: เอมอมาลี ระฮ์มอน
แล้วเสร็จ: 2008
ข้อมูลทางเทคนิค
จำนวนชั้น: 4 ชั้น
การออกแบบและการก่อสร้าง
ผู้รับเหมาก่อสร้าง: โกเดสต์
วังแห่งชาติ (ทาจิก: Қасри Миллат, อักษรโรมัน: Qasri Millat; รัสเซีย: Дворец Нации) เป็นที่พำนักทางการของประธานาธิบดีทาจิกิสถาน ตั้งอยู่บนถนนชีรินชอ ชอเตมือร์ ในใจกลางนครดูชานเบ ติดกันกับวังคือเสาธงดูชานเบ อดีตเสาธงที่สูงที่สุดในโลก, สวนรูดากี และแม่น้ำวาร์ซอบ วังนี้ก่อสร้างขึ้นโดยบริษัทสัญชาติอิตาลี
ประวัติศาสตร์

วังเริ่มก่อสร้างในปี 2000 โดยในต้นปี 2006 รัฐบาลทำการรื้อถอนโบสถ์ยิวดูชานเบและมิกเวฮ์, ร้านค้าเนื้อโคเชอร์ และโรงเรียนยิว เพื่อเตรียมพื้นที่สำหรับสร้างวังนี้ ทั้งหมดไม่ได้รับเงินชดเชยจากทางรัฐ แต่ต่อมาหลังถูกนานาชาติร้องเรียน รัฐบาลได้ประกาศว่าได้ยกเลิกแผนดังกล่าวและอนุญาตให้ชุมชนยิวกลับมาสร้างโบสถ์ที่จุดเดิมได้ กระนั้นท้ายที่สุด รัฐบาลรื้อถอนโบสถ์ยิวหลังดังกล่าว ซึ่งเป็นหลังสุดท้ายในประเทศ ทิ้ง ทำให้ทาจิกิสถานไม่มีโบสถ์ยิวในประเทศแม้แต่แห่งเดียว และทำให้ประชากรชาติพันธุ์ยิวบูฆอรอมีมุมมองทางลบต่อรัฐบาลทาจิก
วังสร้างแล้วเสร็จไม่นานก่อนการประชุมสุดยอดองค์การความร่วมมือเซี่ยงไฮ้ในดูชานเบในเดือนสิงหาคม 2008 ซึ่งมีการจัดประชุมบางส่วนในโดมทองของอาคาร อาคารนี้ปรากฏพิมพ์บนด้านหลังของธนบัตรมูลค่า 500 ซอมอนีของประเทศ ในเดือนกันยายน 2018 ประธานาธิบดีเบลารุส อาเล็กซันดร์ ลูกาเชงกอ เป็นประมุขแห่งรัฐต่างชาติคนแรกที่เดินทางเยือนวัง อาคารที่พำนักทางการของประธานาธิบดีหลังเดิม และอาคารสภารัฐมนตรีของอดีตสาธารณรัฐโซเวียตทาจิกบนถนนรูดากีถูกรื้อถอนในปี 2023 และมีจีนเข้ามาสร้างอาคารหลังใหม่แทน
คณะแพทยศาสตร์ มหาวิทยาลัยขอนแก่น

| --- | --- |
Faculty of Medicine,   Khon Kaen University

ชื่อย่อ: พ. / MED
สถาปนา: 9 กันยายน พ.ศ. 2515 (52 ปี)
สังกัดการศึกษา: มหาวิทยาลัยขอนแก่น
คณบดี: รองศาสตราจารย์ นายแพทย์ ภัทรพงษ์ มกรเวส
ที่อยู่: คณะแพทยศาสตร์ เลขที่ 123 หมู่ 16 ถนนมิตรภาพ ตำบลในเมือง อำเภอเมืองขอนแก่น จังหวัดขอนแก่น 40002
วารสาร: วารสารศรีนครินทร์เวชสาร
สี:   สีเขียวใบไม้
สถานปฏิบัติ: โรงพยาบาลศรีนครินทร์
เว็บไซต์: www.md.kku.ac.th

คณะแพทยศาสตร์ มหาวิทยาลัยขอนแก่น (อังกฤษ: Faculty of Medicine, Khon Kaen University) เป็นส่วนราชการไทยระดับคณะวิชาลำดับที่ 6 ของมหาวิทยาลัยขอนแก่น เป็นโรงเรียนแพทย์ที่จัดตั้งขึ้นเป็นลำดับที่ 5 ของประเทศไทย เป็นโรงแพทย์แห่งแรกของภาคตะวันออกเฉียงเหนือที่ได้รับการรับรองจากแพทยสภาและเป็นแห่งที่ 6 ของประเทศถัดจากคณะแพทยศาสตร์ศิริราชพยาบาล, คณะแพทยศาสตร์ จุฬาฯ, คณะแพทยศาสตร์ มช., คณะแพทยศาสตร์รามาธิบดี และคณะแพทยศาสตร์ มอ. มีสถานที่ปฏิบัติการคือโรงพยาบาลศรีนครินทร์
ประวัติ

คณะแพทยศาสตร์ มหาวิทยาลัยขอนแก่น เริ่มการพิจารณาจัดตั้งขึ้นเมื่อในปี พ.ศ. 2511 ศาสตราจารย์ พิมล กลกิจ ได้นำเสนอโครงการจัดตั้งคณะแพทยศาสตร์ สภามหาวิทยาลัยขอนแก่น รับหลักการจัดตั้งคณะแพทยศาสตร์ และได้ตั้งคณะกรรมการขึ้น เพื่อพิจารณารายละเอียด วิธีการดำเนินงาน และได้รับความร่วมมือจากรัฐบาลอิสราเอล ส่งผู้เชี่ยวชาญและเจ้าหน้าที่ รวม 5 คน มาจัดการทำ Master plan ของศูนย์แพทยศาสตร์
สภามหาวิทยาลัยขอนแก่น มีมติให้เสนอคณะรัฐมนตรีเพื่อรับหลักการ และแต่งตั้งกรรมการพิจารณารายละเอียดการจัดตั้งศูนย์แพทยศาสตร์ เมื่อวันที่ 27 ธันวาคม พ.ศ. 2514 และรับหลักการโครงร่างการจัดตั้งศูนย์แพทยศาสตร์ มหาวิทยาลัยขอนแก่น ตามที่เสนอกับให้เสนอคณะรัฐมนตรีอนุมัติต่อไป ซึ่งกรณีสภาพัฒนาการเศรษฐกิจแห่งชาติได้เสนอไปแล้วจนได้บรรจุเข้าใน "แผนพัฒนาการเศรษฐกิจและสังคม ฉบับที่ 3" (พ.ศ. 2515 - 2519)
คณะกรรมการบริหารสภาการศึกษาแห่งชาติ อนุมัติการจัดตั้งคณะแพทยศาสตร์ มหาวิทยาลัยขอนแก่น เมื่อวันที่ 4 สิงหาคม พ.ศ. 2515 และประกาศจัดตั้งคณะแพทยศาสตร์อย่างเป็นทางการขึ้น เมื่อวันที่ 9 กันยายน พ.ศ. 2515 โดยมีนายแพทย์ กวี ทังสุบุตร รักษาการในตำแหน่งคณบดีคณะแพทยศาสตร์ และเป็นผู้อำนวยการศูนย์แพทยศาสตร์
คณะแพทยศาสตร์ เริ่มรับนักศึกษาแพทย์รุ่นที่ 1 ในปี พ.ศ. 2517 โดยคัดจากคณะวิทยาศาสตร์ - อักษรศาสตร์ จำนวน 16 คน เพื่อมาเรียนปีที่สองในคณะแพทยศาสตร์ และเปิดรับสมัครรุ่นที่ 2 เป็นจำนวน 44 คน ในปี พ.ศ. 2518 มหาวิทยาลัยขอนแก่น นำเรื่องเสนอคณะรัฐมนตรี เพื่อขอความเห็นชอบในการรับความช่วยเหลือจากรัฐบาลนิวซีแลนด์ ในการออกแบบและควบคุมการก่อสร้างโรงพยาบาล และคณะแพทยศาสตร์ มหาวิทยาลัยขอนแก่น และเริ่มเปิดบริการผู้ป่วยนอกที่โรงพยาบาลมหาวิทยาลัยขอนแก่น ณ อาคารชั่วคราวบริเวณสีฐาน โดยมีรองศาสตราจารย์ นายแพทย์ นภดล ทองโสภิต ได้รับการแต่งตั้งเป็นผู้อำนวยการโรงพยาบาลคนแรก
ประวัติ > การก่อสร้างโรงพยาบาล

โรงพยาบาลมหาวิทยาลัยขอนแก่น เริ่มก่อสร้างในเดือนตุลาคม พ.ศ. 2518 โดยบริษัท Llewelyn-Davies Weeks Forester-Walkers and Bor. แห่งประเทศอังกฤษ เป็นผู้ออกแบบ และบริษัท Kingston Reynolds Thom & Allardice Limited (KRTA) แห่งประเทศนิวซีแลนด์เป็นผู้ควบคุมการก่อสร้าง และเป็นที่ปรึกษาการวางแผนผังออกแบบสร้างคลังเลือดกลาง เมื่อวันที่ 19 กุมภาพันธ์ พ.ศ. 2519 พระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สมเด็จพระเทพรัตนราชสุดาฯ สยามบรมราชกุมารี และสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ได้เสด็จพระราชดำเนินวางศิลาฤกษ์อาคารโรงพยาบาล ศูนย์วิทยาศาสตร์สุขภาพ และได้รับพระบรมราชโองการโปรดเกล้าฯ ให้ใช้ชื่อว่าโรงพยาบาลศรีนครินทร์ (SRINAGARIND HOSPITAL) โรงพยาบาลแล้วเสร็จในเดือนกรกฎาคม พ.ศ. 2521 และเริ่มเปิดบริการรักษาพยาบาล ณ โรงพยาบาลศรีนครินทร์ ในปัจจุบัน
ประวัติ > งานวางศิลาฤกษ์

เมื่อวันที่ 20 ธันวาคม พ.ศ. 2522 พระบาทสมเด็จพระมหาภูมิพลอดุลยเดชมหาราช บรมนาถบพิตร ได้เสด็จเจิมและทรงพระสุหร่าย พระพุทธชินราชจำลอง ณ พระวิหาร โดยมีสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และสมเด็จพระเจ้าลูกเธอทั้งสองพระองค์โดยเสด็จด้วย สมเด็จพระสังฆราชเจ้า กรมหลวงวชิรญาณสังวร ได้เสด็จมาเบิกพระเนตร และทรงบรรจุพระบรมสารีริกธาตุลงในพระพุทธ ชินราชจำลอง และได้พระราชทานนามว่า "พระพุทธกวี กิตติวรรณ ทังสุบุตร นิมิต มหาวิทยาลัยขอนแก่น" สถิตย์มังคลากรมุมินทร์ เมื่อวันที่ 28 มกราคม พ.ศ. 2523
ประวัติ > การเปิดโรงพยาบาล

สมเด็จพระศรีนครินทราบรมราชชนนี ทรงเททองหล่อพระรูปสมเด็จพระราชบิดาและสมเด็จพระศรีนครินทรา ณ บริเวณวัดเบญจมบพิตร โดยใช้เงินที่นักศึกษาแพทย์ และนักศึกษาใน ศูนย์วิทยาศาสตร์สุขภาพ ได้ร่วมกันออกรับบริจาคจากประชาชน โดยการออกขายธงวันมหิดล ตั้งแต่ปี พ.ศ. 2519 เป็นต้นมา ได้รวบรวมเงินได้ประมาณ 300,000 บาท เศษ และได้อัญเชิญพระรูปจำลองสมเด็จพระศรีนครินทราบรมราชชนนี และสมเด็จพระมหิตลาธิเบศร อดุลยเดชวิกรม พระบรมราชชนก ขึ้นพระดิษฐานบนแท่นหน้าโรงพยาบาลศรีนครินทร์ และพระบาทสมเด็จพระมหาภูมิพลอดุลยเดชมหาราช บรมนาถบพิตร ได้เสด็จพระราชดำเนินเปิดโรงพยาบาลศรีนครินทร์ เมื่อวันที่ 15 ธันวาคม พ.ศ. 2526
เมื่อวันที่ 21 ธันวาคม พ.ศ. 2532 พระบาทสมเด็จพระมหาภูมิพลอดุลยเดชมหาราช บรมนาถบพิตรได้เสด็จพระราชดำเนินมาทรงวางศิลาฤกษ์ และได้ทรงแนะนำให้ก่อสร้างอาคารสูงขึ้นกว่าเดิม โดยนายประมวล สภาวสุ ได้สนองต่อพระราชกระแสได้แก้ไขแบบก่อสร้าง อาคารจาก 2 ชั้น เป็น 4 ชั้น และคณะแพทยศาสตร์ ได้ขอพระราชทานนามอาคารหลังนี้ว่า "อาคาร 89 พรรษาสมเด็จย่า" และในอาคารหลังนี้ ทางคณะได้แบ่งหอผู้ป่วย จำนวน 1 หอ เป็นหอผู้ ป่วยสำหรับสงฆ์อาพาธโดยเฉพาะ โดยการประสานงานกับพระอาจารย์ทูล ขิปปัญโญ เจ้าอาวาสวัดป่าบ้านค้อ อ.บ้านผือ จ.อุดรธานี และบรรดาศิษยานุศิษย์ ได้ร่วมกันจัดหากองทุนถวายแก่หลวงปู่เทศก์ เทศรังสี ซึ่งได้บริจาคเงิน 9 ล้านบาท เป็นงบประมาณซื้อครุภัณฑ์ ส่วนเงินที่เหลือให้จัดเป็นกองทุนดำเนินการหอสงฆ์อาพาธต่อไป และหลวงปู่เทศก์ เทศรังสี ยังได้อนุญาตให้ใช้ชื่อหอ สงฆ์นี้ว่า หองสงฆ์อาพาธ พระราชนิโรธรังสีคัมภีรปัญญาวิศิษฎ (หลวงปู่เทศก์ เทศรังสี) นอกจากนี้ ฯพณฯ ประมวล สภาวสุ, ศาสตราจารย์ นายแพทย์ นี รักษ์พลเมือง, คุณวาริน พูนศิริวงศ์, คุณผานิต พูนศิริวงศ์ และคุณหญิง สุเนตร พงษ์โสภณ ได้จัดการแสดงคอนเสริตและหาเงินบริจาคเพื่อเป็นเงิน กองทุน จัดซื้อุปกรณ์และเครื่องมือ ผ่าตัดเป็นเงินอีก 50 ล้านบาท
สัญลักษณ์

สีประจำคณะ
สีเขียวใบไม้
ภาควิชา

| --- | --- |
 ปรีคลินิก กายวิภาคศาสตร์  จุลชีววิทยา  ชีวเคมี  ปรสิตวิทยา  พยาธิวิทยา  เภสัชวิทยา  เวชศาสตร์ชุมชน เวชศาสตร์ครอบครัวและอาชีวเวชศาสตร์  สรีรวิทยา  เวชศาสตร์เขตร้อน:  ชั้นคลินิก กุมารเวชศาสตร์  จักษุวิทยา  จิตเวชศาสตร์  นิติเวชศาสตร์  รังสีวิทยา  วิสัญญีวิทยา  เวชศาสตร์ฟื้นฟู  ศัลยศาสตร์  สูติศาสตร์และนรีเวชวิทยา  โสต ศอ นาสิกวิทยา  ออร์โธปิดิกส์  อายุรศาสตร์  เวชศาสตร์ฉุกเฉิน
หลักสูตร

| หลักสูตรที่เปิดสอนในคณะแพทยศาสตร์ มหาวิทยาลัยขอนแก่น> ระดับปริญญาบัณฑิต.ระดับปริญญาตรี | หลักสูตรที่เปิดสอนในคณะแพทยศาสตร์ มหาวิทยาลัยขอนแก่น> ระดับปริญญาบัณฑิต.ระดับปริญญาโท | หลักสูตรที่เปิดสอนในคณะแพทยศาสตร์ มหาวิทยาลัยขอนแก่น> ระดับปริญญาบัณฑิต.ระดับปริญญาเอก |
| --- | --- | --- |
|  หลักสูตรแพทยศาสตรบัณฑิต (พ.บ.)  สาขาวิชาแพทยศาสตร์ หลักสูตรวิทยาศาสตรบัณฑิต (วท.บ.)  สาขาวิชาวิทยาศาสตร์การแพทย์  (สำหรับผู้ที่ประสงค์ไม่ศึกษาต่อในระดับชั้นปีที่ 4-6)  สาขาวิชาเวชนิทัศน์  สาขาวิชารังสีเทคนิค | หลักสูตรวิทยาศาสตรมหาบัณฑิต (วท.ม.) สาขาวิชากายวิภาคศาสตร์  สาขาวิชาจุลชีววิทยาทางการแพทย์  สาขาวิชาชีวเคมีทางการแพทย์และชีววิทยาโมเลกุล  สาขาวิชาปรสิตวิทยา  สาขาวิชาเภสัชวิทยา  สาขาวิชาสรีรวิทยาทางการแพทย์  สาขาวิชาประสาทวิทยาศาสตร์  สาขาวิชาการพัฒนาสุขภาพชุมชน  สาขาวิชาอาชีวเวชศาสตร์และอาชีวอนามัย (นานาชาติ)  สาขาวิชาพยาธิวิทยา  สาขาวิชารังสีเทคนิค หลักสูตรวิทยาศาสตรมหาบัณฑิต (นานาชาติ) สาขาวิชาชีวเคมีทางการแพทย์และชีววิทยาโมเลกุล  สาขาวิชาเวชศาสตร์เขตร้อน  สาขาวิชาเภสัชวิทยา | หลักสูตรปรัชญาดุษฎีบัณฑิต (ปร.ด.)  สาขาวิชาชีวเคมีทางการแพทย์และชีววิทยาโมเลกุล  สาขาวิชาเภสัชวิทยา  สาขาวิชากายวิภาคศาสตร์  สาขาวิชาปรสิตวิทยา  สาขาวิชาสรีรวิทยาทางการแพทย์  สาขาวิชาจุลชีววิทยาทางการแพทย์  สาขาวิชาพยาธิชีววิทยา  สาขาวิชาประสาทวิทยาศาสตร์  สาขาวิชาการพัฒนาสุขภาพชุมชน หลักสูตรปรัชญาดุษฎีบัณฑิต (นานาชาติ) สาขาวิชาชีวเคมีทางการแพทย์และชีววิทยาโมเลกุล  สาขาวิชาเวชศาสตร์เขตร้อน  สาขาวิชาเภสัชวิทยา |

| ระดับประกาศนียบัตร> ระดับประกาศนียบัตรบัณฑิต | ระดับประกาศนียบัตร> ระดับประกาศนียบัตรบัณฑิตชั้นสูง |
| --- | --- |
ไม่มีการเรียนการสอน: หลักสูตรประกาศนียบัตรบัณฑิตชั้นสูงทางวิทยาศาสตร์การแพทย์คลินิก สาขาวิชากุมารเวชศาสตร์  สาขาวิชาจักษุวิทยา  สาขาวิชาจิตเวชศาสตร์  สาขาวิชาวิสัญญีวิทยา  สาขาวิชาศัลยศาสตร์  สาขาวิชาสูติศาสตร์และนรีเวชวิทยา  สาขาวิชาโสต ศอ นาสิกวิทยา  สาขาวิชาออร์โธปิดิกส์  สาขาวิชาอายุรศาสตร์  สาขาวิชาเวชศาสตร์ฟื้นฟู  สาขาวิชารังสีวิทยา  สาขาวิชาพยาธิวิทยากายวิภาค  สาขาวิชาเวชศาสตร์ครอบครัว  สาขาวิชาเวชศาสตร์ฉุกเฉิน
อันดับโลก

การจัดอันดับของ QS world university ranking by subject
ผลการจัดอันดับ ประจำปี 2021
คณะแพทยศาสตร์ มหาวิทยาลัยขอนแก่น ได้รับการจัดอันดับให้เป็นอันดับที่ 4 ของประเทศไทย และอันดับที่ 351 - 400 ของโลก
- สาขา Medicine (แพทยศาสตร์)
โรงพยาบาลมหาวิทยาลัยและสถาบันร่วมผลิตแพทย์

| โรงพยาบาลมหาวิทยาลัยในสังกัดคณะแพทยศาสตร์ มหาวิทยาลัยขอนแก่น> โรงพยาบาล | โรงพยาบาลมหาวิทยาลัยในสังกัดคณะแพทยศาสตร์ มหาวิทยาลัยขอนแก่น> จังหวัด | โรงพยาบาลมหาวิทยาลัยในสังกัดคณะแพทยศาสตร์ มหาวิทยาลัยขอนแก่น> สังกัด | โรงพยาบาลมหาวิทยาลัยในสังกัดคณะแพทยศาสตร์ มหาวิทยาลัยขอนแก่น>  |
| --- | --- | --- | --- |
| โรงพยาบาลศรีนครินทร์ | จังหวัดขอนแก่น | คณะแพทยศาสตร์ มหาวิทยาลัยขอนแก่น |  |
สถาบันร่วมผลิตแพทย์ คณะแพทยศาสตร์ มหาวิทยาลัยขอนแก่น
| โรงพยาบาล | จังหวัด | สังกัด |  |
| ศูนย์แพทยศาสตรศึกษาชั้นคลินิก โรงพยาบาลขอนแก่น | จังหวัดขอนแก่น | กระทรวงสาธารณสุข |  |
| ศูนย์แพทยศาสตรศึกษาชั้นคลินิก โรงพยาบาลมหาสารคาม | จังหวัดมหาสารคาม | กระทรวงสาธารณสุข |  |
| ศูนย์แพทยศาสตรศึกษาชั้นคลินิก โรงพยาบาลอุดรธานี | จังหวัดอุดรธานี | กระทรวงสาธารณสุข |  |
คณบดี

| ทำเนียบคณบดีคณะแพทยศาสตร์ มหาวิทยาลัยขอนแก่น> รายนามคณบดี | ทำเนียบคณบดีคณะแพทยศาสตร์ มหาวิทยาลัยขอนแก่น> วาระการดำรงตำแหน่ง | ทำเนียบคณบดีคณะแพทยศาสตร์ มหาวิทยาลัยขอนแก่น>  |
| --- | --- | --- |
| 1. ศาสตราจารย์ นายแพทย์ กวี ทังสุบุตร |  พ.ศ. 2516 - พ.ศ. 2517 (รักษาการแทนฯ)   พ.ศ. 2517 - พ.ศ. 2519   พ.ศ. 2521 - พ.ศ. 2523   พ.ศ. 2527 - พ.ศ. 2527 (รักษาการแทนฯ) |  |
| 2. ผู้ช่วยศาสตราจารย์ นายแพทย์ พิสิฏฐ์ สัณฑ์พิทักษ์ |  พ.ศ. 2519 - พ.ศ. 2520 (รักษาการแทนฯ)   พ.ศ. 2528 - พ.ศ. 2528 (รักษาการแทนฯ)   พ.ศ. 2528 - พ.ศ. 2532   พ.ศ. 2532 - พ.ศ. 2536   |  |
| 3. ผู้ช่วยศาสตราจารย์ นายแพทย์ สมบัติ ชัยเพ็ชร | พ.ศ. 2521 - พ.ศ. 2521 (รักษาการแทนฯ) |  |
| 4. ผู้ช่วยศาสตราจารย์ แพทย์หญิง เนตรเฉลียว สัณฑ์พิทักษ์ | พ.ศ. 2523 - พ.ศ. 2525 |  |
| 5. รองศาสตราจารย์ นายแพทย์ วันชัย วัฒนศัพท์ | พ.ศ. 2525 - พ.ศ. 2527 |  |
| 6. รองศาสตราจารย์ นายแพทย์ นพดล ทองโสภิต | พ.ศ. 2527 - พ.ศ. 2528 (รักษาการแทนฯ) |  |
| 7. รองศาสตราจารย์ นายแพทย์ ชนินทร์ มหรรฆานุเคราะห์ |  พ.ศ. 2528 - พ.ศ. 2528 (รักษาการแทนฯ)   พ.ศ. 2528 - พ.ศ. 2528 (รักษาการแทนฯ) |  |
| 8. ผู้ช่วยศาสตราจารย์ นายแพทย์ อาคม สวัสดิพาณิชย์ | พ.ศ. 2528 - พ.ศ. 2528 (รักษาการแทนฯ) |  |
| 9. รองศาสตราจารย์ นายแพทย์ สมพร โพธินาม | พ.ศ. 2536 - พ.ศ. 2540 |  |
| 10. ศาสตราจารย์ นายแพทย์ พลศักดิ์ จีระวิพูลวรรณ | พ.ศ. 2540 - พ.ศ. 2544 |  |
| 11. ผู้ช่วยศาสตราจารย์ นายแพทย์ สุชาติ อารีมิตร | พ.ศ. 2544 - พ.ศ. 2548 |  |
| 12. ศาสตราจารย์ นายแพทย์ วิรุฬห์ เหล่าภัทรเกษม | พ.ศ. 2548 - พ.ศ. 2552 |  |
| 13. ศาสตราจารย์ นายแพทย์ ภิเศก ลุมพิกานนท์ | พ.ศ. 2552 - พ.ศ. 2556 |  |
| 14. รองศาสตราจารย์ นายแพทย์ ชาญชัย พานทองวิริยะกุล | พ.ศ. 2556 - พ.ศ. 2563 |  |
| 15. รองศาสตราจารย์ นายแพทย์ อภิชาติ จิระวุฒิพงศ์ | พ.ศ. 2563 - พ.ศ. 2567 |  |
| 16. รองศาสตราจารย์ นายแพทย์ ภัทรพงษ์ มกรเวส | พ.ศ. 2567 - ปัจจุบัน |  |

หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
บุคคลที่มีชื่อเสียง

ดูเพิ่ม รายนามบุคคลที่มีชื่อเสียงจากมหาวิทยาลัยขอนแก่น
แพทย์หญิง อภิสมัย ศรีรังสรรค์ (ศิษย์เก่า) : นางสาวไทย ประจำปี 2542
แพทย์หญิง กอบกุลยา จึงประเสริฐศรี (ศิษย์เก่า) : รองนางสาวไทยปี 2552
นายแพทย์ ทวีศิลป์ วิษณุโยธิน (ศิษย์เก่า) : อธิบดีกรมการแพทย์แผนไทยและการแพทย์ทางเลือก
นายแพทย์ เปรมศักดิ์ เพียยุระ (ศิษย์เก่า) : นักการเมือง
นายแพทย์ สุกมล วิภาวีพลกุล (ศิษย์เก่า) : จิตแพทย์ชื่อดัง, วิทยากรผู้เชี่ยวชาญด้านจิตเวชศาสตร์สุขภาพทางเพศและครอบครัว
นายแพทย์ พิชญ์ สันติจิตรุ่งเรือง (ศิษย์เก่า) : เจ้าของสถาบันกวดวิชาชีววิทยา Biobeam
นายแพทย์ เรืองฤทธิ์ ศิริพานิช (ศิษย์เก่า) : นักร้อง-นักแสดง จากเวทีเดอะสตาร์ ค้นฟ้าคว้าดาว ปีที่ 6
นายแพทย์ อภิวัฒน์ พิริยไชโย (ศิษย์เก่า) : นักร้อง จากเวทีทรูอคาเดมี่แฟนเทเซีย ปีที่ 10